Formål og værdier | Nordea
Vores formål og værdier er kernen i alt, hvad vi gør.
Vores formål og værdier er ikke grebet ud af ingenting. De er resultatet af talrige dialoger med kolleger, kunder og mange andre interessenter. Sammen har vi formuleret vores formål og værdier, som definerer hvem vi er, og hvad vi tror på. De definerer vores adfærd og hjælper os med at tage de rigtige beslutninger. De afspejler, hvordan vi gør tingene.
Vores formål giver retning og mening i vores daglige arbejde. Det skaber en klar sammenhæng mellem vores daglige indsats for at hjælpe kunderne med at realisere deres drømme og ambitioner, vores engagement i at arbejde for det fælles bedste og være en bæredygtig del af de samfund, hvor vi er tilstede.
Vores værdier udtrykker klart den kultur, vi ønsker at skabe, hvor medarbejderne brænder for kunderne, arbejder tæt sammen på tværs af organisationen, tager ejerskab for opgaverne og har modet til at sige deres mening og udfordre hinanden.
Vi fokuserer altid på, hvordan vi kan efterleve vores værdier i alt, hvad vi gør. Fra hvordan vi ansætter medarbejdere, til hvordan vi udvikler os og vokser. Vi fokuserer ikke kun på, hvad vi opnår, men også på, hvordan vi gør det, og om vi styrer efter vores værdier. Vores værdier er udgangspunktet for, hvordan vi leder og uddanner os, og vores formål udstikker retningen.
Vores formål og værdier afspejler, hvem vi er, og hvad vi gør – i forhold til vores medarbejdere og måden, vi møder kunderne på.
Hver dag spørger vi derfor os selv og hinanden: Hvordan bidrager jeg til vores formål, hvordan efterlever jeg vores værdier? Se de korte videoer nedenfor, og mød nogle af vores medarbejdere, der bruger vores formål og værdier som deres indre kompas.
Mød Dominika
Samarbejde handler om meget mere end at håndtere et projekt sammen med et teammedlem. For Dominika handler det også om at udnytte ekspertise på tværs af enheder, forretningsområder og lande for at løse nye udfordringer.
Banksektoren bliver stadig mere digital, men Nordea ved, at det ikke kan erstatte de menneskelige kvalifikationer. Efter 28 års traditionel bankerfaring har Per udvist mod på at arbejde med i stedet for mod digitaliseringen.